6'-Chloro-2',3'-difluoroacetophenone 97% | VWR
Date: 07-20-2019 Time: 10:26
> 6'-Chloro-2',3'-difluoroacetophenone 97%
H33516-03 H33516-06 H33516-06 H33516-03
AAH33516-03EA 119.48 USD InStock
AAH33516-03 AAH33516-06 CAAAH33516-06 CAAAH33516-03
MDL Number: MFCD22201051
CAS Number: 1373920-86-5 Siekefondse hoes dalk tot R30 mjd. | Netwerk24
Deur Riana de Lange 02 Augustus 2020 00:05
Covid-19 kan die land se siekefondse tussen R7 miljard en R30 miljard kos, het Discovery se aktuarisse bereken.
Dit is benewens die gewone, verwagte eise vir die jaar.
Die gemiddelde koste per hospitaalopname vir Covid-19-pasiënte wissel tussen R63 000 en R78 000, maar voordele van tot R930 000 is al vir ’n enkele geval uitbetaal.
Die gemiddelde verblyf vir Profmed se Covid-19- pasiënte in waakeenhede is sowat 20 dae.
Discovery Health, wat die Discovery Health Medical Scheme (DHMS) en 18 geslote fondse namens korporatiewe kliënte bestuur, se eise-data toon sy gemiddelde koste van behandeling vir Covid-19 is soos volg:
Waakeenheid met ventilator: R253 290 per opname (15 nagte in die hospitaal);
Waakeenheid sonder ventilator: R159 993 (12 nagte);
Hoësorgeenheid: R75 985 (nege nagte); en
Algemene saal: R29 025 (vyf nagte).
Craig Comrie, uitvoerende hoof van Profmed, sê teen Dinsdag het Profmed reeds meer as R10 miljoen uitbetaal.
Hospitaalopnames weens Covid-19 het die afgelope twee weke verdriedubbel en Profmed verwag baie van dié eise vandeesmaand, sê Comrie. Dit kan maklik nog R10 miljoen beloop.
Baie Profmed-lede is gesondheidswerkers aan die voorpunt van die Covid-19-stryd wat groter blootstelling het aan die nuwe koronavirus, sê hy.
Sowat 15% van hospitaalpasiënte is in hoësorg- of waakeenhede behandel en net sowat 4% van dié pasiënte moes aan ventilators gekoppel word. Die gemiddelde hospitaalverblyf vir Profmed se Covid-19-pa­siënte in waakeenhede is sowat 20 dae.
Thoneshan Naidoo, hoofamptenaar van Medshield, sê dié fonds het sedert 5 Maart, toe die eerste Covid-19-geval in Suid-Afrika bevestig is, reeds R30,3 miljoen uitbetaal. Daarvan was R19,6 miljoen vir hospitaalopnames. Altesaam R5,2 miljoen is uitbetaal vir pasiënte in die waakeenheid.
Die staatsdiens se siekefonds, Gems, het teen middel Julie bereken dié fonds sal ongeveer R900 miljoen bestee aan die behandeling van en sorg vir Covid-19-pasiënte.
Van Profmed se totale uitbetaling was sowat R4,8 miljoen vir toetse. Medshield het sowat R7,7 miljoen vir Covid-19-toetse betaal.
Discovery Health sê 226 541 Covid-19-toetse is op sy lede gedoen. Teen R850 vir ’n PCR-toets beloop dit nagenoeg R193 miljoen.
Meer oor: Thoneshan Naidoo | Craig Comrie | Covid-19 | Pcr-Toets | Profmed | Discovery Health | Medshield
Kommer oor min mediese skemas verligting wil bied